|  |
| --- |
|  |
| **Gulbenes novada pašvaldības sabiedriskā transporta komisija** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv , [www.gulbene.lv](http://www.gulbene.lv)  |

**Gulbenes novada pašvaldības sabiedriskās transporta komisijas**

**sēdes protokols**

|  |  |
| --- | --- |
| 2025.gada 19.augusts |  Nr. GND/2.26.1/25/6 |

**Sēde sasaukta**: plkst.9:00

**Sēdi vada:** Gulbenes novada domes deputāts, **Sabiedriskā transporta komisijas** priekšsēdētājs Ivars Kupčs**.**

**Sēdē piedalās:**

Komisijas locekļi:

* SIA “Gulbenes autobuss” valdes loceklis Gundars Kristapsons.
* Gulbenes novada iedzīvotājs Aivars Circens.
* Druvienas, Lizuma, Rankas un Tirzas pagastu apvienības pārvaldes vadītāja Irēna Jansone

**Sēdē nepiedalās:**

**Komisijas locekļi:**

* Gulbenes novada Centrālās pārvaldes Īpašumu pārraudzības nodaļas loģistikas vecākais speciālists Juris Osis.

**Sēdi protokolē: Sabiedriskā transporta komisijas sekretāre** Ineta Otvare.

**DARBA KĀRTĪBA:**

1. **Par reģionālās nozīmes maršrutu izpildes laika maiņu**
2. **Par satiksmes autobusa maršruta Nr.6028 laika maiņu**

**1.**

**Par reģionālās nozīmes maršrutu izpildes laika maiņu**

Ziņo: I.Kupčs

Gulbenes novada pašvaldībā ir saņemts Vidzemes plānošanas reģiona 2025.gada 25.jūlija iesniegums Nr.5.1/543 (Gulbenes novada pašvaldībā saņemts 2025.gada 28.jūlijā un reģistrēts ar Nr.GND/4.5/25/2608- V), kurā lūgts sniegt viedokli par Valsts sabiedrības ar ierobežotu atbildību “Autotransporta direkcija” rosinātajām izmaiņām saistībā ar valsts autoceļa P35 Gulbene–Balvi–Viļaka–Krievijas robeža remontdarbiem, kas ietekmē sabiedriskā transporta kustības grafiku, tostarp autobusu kavēšanos ierašanās un izbraukšanas laikos Rīgas starptautiskajā autoostā (Rīgas SAO).

Gulbenes novada pašvaldības sabiedriskā transporta komisija (turpmāk – komisija) ir iepazinusies ar ierosinājumiem.

Komisija atbalsta veikt izmaiņas maršruta Nr.7910 Rīga–Balvi reisam Nr.31, pārceļot izbraukšanas laiku no Rīgas SAO no plkst.19.15 uz plkst.19.45 (izpildes dienas: 1, 2, 3, 4, 5, 6, 7).

Savukārt attiecībā uz maršruta Nr.7912 Rīga–Baltinava reisa Nr.03 izbraukšanas laika pārcelšanu no plkst.17.20 uz plkst.16.20 (izpildes dienas: 1, 2, 3, 4, 5, 6, 7), komisija izsaka bažas par to, ka šādas izmaiņas var negatīvi ietekmēt strādājošo iedzīvotāju iespējas savlaicīgi nokļūt mājās pēc darba. Ņemot to vērā, tiek izteikts ierosinājums veikt grozījumus maršrutā Baltinava–Rīga, pārceļot rīta reisa izbraukšanas laiku no plkst.02.00 uz plkst.01.00. Tas ļautu saglabāt minētā maršruta izbraukšanas laiku no Rīgas SAO plkst.17.20, vienlaikus nodrošinot sabiedriskā transporta pieejamību arī strādājošajiem pasažieriem.

 Šobrīd minētās izmaiņas komisija atbalsta uz autoceļa P35 remontdarbu laiku kā pagaidu risinājumu. Ja tiks izteikta iniciatīva izmaiņas ieviest pastāvīgi, būs nepieciešams veikt detalizētu izvērtējumu, tostarp organizēt sabiedrības viedokļa noskaidrošanu (iedzīvotāju/pasažieru aptauju), lai pamatotu attiecīgo lēmumu.

Gulbenes novada pašvaldības sabiedriskā transporta komisijas nolikuma (apstiprināts ar Gulbenes novada pašvaldības domes 2010.gada 27.maija lēmumu Nr. GND/1-1/10/7) 2.5.punkts nosaka, ka komisijas uzdevumi ir izskatīt Valsts sabiedrības ar ierobežotu atbildību “Autotransporta direkcija” priekšlikumus par būtiskiem grozījumiem Gulbenes novadu šķērsojošo starppilsētu nozīmes autobusu maršrutu tīklā sadarbojoties ar SIA “Gulbenes autobuss” un ieinteresētajām pagastu/pilsētas pārvaldēm un 2.7.punktu, kas nosaka, ka komisijas uzdevumi ir izskatīt citus komisijas kompetencei atbilstošus jautājumus,

Ņemot vērā iepriekš minēto un pamatojoties uz Gulbenes novada pašvaldības sabiedriskā transporta komisijas nolikuma (apstiprināts ar Gulbenes novada pašvaldības domes 2010.gada 27.maija lēmumu Nr. GND/1-1/10/7) 2.5. un 2.7.punktu, atklāti balsojot: ar balsīm “PAR” – 4 (I.Kupčs, A.Circens, G.Kristapsons, I.Jansone) , “PRET”- nav, “ATTURAS”- nav, Gulbenes novada pašvaldības sabiedriskā transporta komisija **NOLEMJ:**

1. Atbalstīt ierosinājumu remonta periodā maršruta Nr. 7910 Rīga–Balvi reisam Nr.31 izbraukšanas laiku no Rīgas SAO pārcelt no plkst. 19.15 uz plkst. 19.45 (izpildes dienas: 1, 2, 3, 4, 5, 6, 7).
2. Neatbalstīt remonta periodā maršruta Nr.7912 Rīga–Baltinava reisa Nr.03 izbraukšanas laika pārcelšanu no plkst.17.20 uz plkst.16.20 (izpildes dienas: 1, 2, 3, 4, 5, 6, 7).
3. Izteikt ierosinājumu veikt grozījumus maršrutā Nr.7912 Baltinava–Rīga, pārceļot rīta reisa izbraukšanas laiku no plkst.02.00 uz plkst.01.00.
4. Uzdot I.Otvarei sagatavot atbildes vēstuli Vidzemes plānošanas reģionam.

**2. Par satiksmes autobusa maršruta Nr.6028 laika maiņu**

Ziņo: I.Kupčs

Gulbenes novada pašvaldībā ir saņemti divi iesniegumi no skolēnu vecākiem ar lūgumu izvērtēt iespēju mainīt sabiedriskā transporta maršruta Nr.6028 Jaungulbene–Rieksti–Daukstes–Gulbene kustības grafiku.

Saskaņā ar iesniegumos norādīto, autobuss Gulbenes autoostā ierodas plkst.8:20, kas esošajos ceļa apstākļos regulāri rada situāciju, kad skolēni kavē mācību stundu sākumu (pirmās stundas sākums plkst.8:30). Vecāki izsaka lūgumu pārskatīt maršruta izpildes laiku un nodrošināt ierašanos Gulbenes autoostā vismaz 10 līdz 15 minūtes agrāk – t.i., ~ plkst.8:05.

Gulbenes novada pašvaldības sabiedriskā transporta komisija ir izskatījusi vecāku iesniegumus un rosinās Valsts sabiedrībai ar ierobežotu atbildību “Autotransporta direkcija” priekšlikumu veikt nepieciešamās izmaiņas maršruta Nr.6028 kustības grafikā, lai nodrošinātu savlaicīgu skolēnu nokļūšanu izglītības iestādē.

Gulbenes novada pašvaldības sabiedriskā transporta komisijas nolikuma (apstiprināts ar Gulbenes novada pašvaldības domes 2010.gada 27.maija lēmumu Nr. GND/1-1/10/7) 2.1.punkts nosaka, ka komisijas uzdevumi ir izvērtēt sabiedriskā transporta pakalpojumu pieprasījumu un vajadzības Gulbenes novada reģionālajos vietējās nozīmes maršrutos, 2.2.punkts nosaka, ka komisijas uzdevumi ir izskatīt fizisko un juridisko personu priekšlikumus grozījumu veikšanai reģionālajos vietējās nozīmes maršrutos, saskaņojot tos ar ieinteresētajām pagastu/pilsētas pārvaldēm un 2.4.punkts nosaka, ka komisijas uzdevumi ir atbilstoši normatīvo aktu prasībām sagatavot iesniegumu Vidzemes plānošanas reģionam par nepieciešamajiem maršrutu tīkla grozījumiem.

Ņemot vērā iepriekš minēto un pamatojoties uz Gulbenes novada pašvaldības sabiedriskā transporta komisijas nolikuma (apstiprināts ar Gulbenes novada pašvaldības domes 2010.gada 27.maija lēmumu Nr. GND/1-1/10/7) 2.1., 2.2., 2.4.punktu, atklāti balsojot: ar balsīm “PAR” – 4 (I.Kupčs, A.Circens, G.Kristapsons, I.Jansone) , “PRET”- nav, “ATTURAS”- nav, Gulbenes novada pašvaldības sabiedriskā transporta komisija **NOLEMJ:**

1. Atbalstīt vecāku rosinātās izmaiņas maršruta Nr.6028 kustības grafikā, lai nodrošinātu savlaicīgu skolēnu nokļūšanu izglītības iestādē.
2. Rosināt Valsts sabiedrībai ar ierobežotu atbildību “Autotransporta direkcija” priekšlikumu veikt nepieciešamās izmaiņas maršruta Nr.6028 kustības grafikā, proti, nodrošināt ierašanos Gulbenes autoostā vismaz 10 līdz 15 minūtes agrāk – t.i., ~ plkst.8:05.
3. Uzdot I.Otvarei sagatavot vēstuli Vidzemes plānošanas reģionam un Valsts sabiedrībai ar ierobežotu atbildību “Autotransporta direkcija”.

Sēde slēgta2025.gada 19.augustā plkst.10:30

**Komisijas vadītājs**

Gulbenes novada domes deputāts,

**Sabiedriskā transporta komisijas** priekšsēdētājs I. Kupčs

**Komisijas sekretāre** I. Otvare